kardosdrur/scandi-wiki huggingface dataset:
Superkondensator

En superkondensator, superkapacitor, nano-kondensator, ultrakondensator, EDLC (electric double-layer capacitor) og ultrakapacitor er en elektrokemisk kondensator, der har en usædvanlig stor energitæthed sammenlignet med f.eks. almindelige elektrolytkondensatorer. De er specielt interessante for anvendelse i hybridbiler og som supplerende energilager for elektriske biler
 og sporvogne.

Historie 
Den første superkondensator baseret på en dobbeltlagsmekanisme blev udviklet i 1957 af General Electric ved anvendelse af porøs carbon elektrode 
Man troede at energien blev gemt i carbon-porerne og den udviste "exceptionel høj kapacitans", selv mekanismen var ukendt dengang. Det blev Standard Oil Company, Cleveland (SOHIO), der i 1966 patenterede en komponent, som gemte energi i dobbeltlagsgrænsefladen.

Status 
De første forsøg med superkondensatorer i industrielle anvendelser blev til energistøtte af robotter.

I 2005 valgte virksomheden Diehl Luftfahrt Elektronik GmbH ultrakondensatorer af typen Boostcap® (fra Maxwell Technologies) til at energiforsyne nødberedskabssystemer (døre og nødslidsker) i passagerfly, inklusiv den nye Airbus A380-jumbojet.

I 2006 begyndte Joel Schindall og hans team ved MIT at arbejde på et "superbatteri", der anvender nanorørteknologi til at forbedre superkondensatoren. De håber at have lavet en prototype indenfor de næste få måneder og derefter få dem markedsklar indenfor 5 år. 

I Kina eksperimenteres med en ny form for Trolleybus, som kører uden luftledninger, men der i stedet kører på energi gemt i bussens superkondensatorer, som hurtigt oplades ved hver busstoppested. Nogle få prototyper blev testet i Shanghai i starten af 2005.

I 2014 blev ideen testet om man kan lave superkondensatorer i metermål - og det kan man - og den ligner blot et kabel.

Egenskaber 
Superkondensatorer energilagre har adskillige gode egenskaber i forhold til konventionelle batterier:
 Meget høj ladnings- og afladningshastighed.
 Lav slitage – selv efter 100.000 lade-/aflade-cykler.
 God reversibilitet.
 De anvendte materialer er relativt ugiftige.
 Lavt cyklus energitab (95% eller mere kan hentes ud igen)

Ulemper:
 Energimængden gemt per enhed masse er betydeligt lavere end et konventionelt kemisk batteri (3-5 Wh/kg for hidtidige superkondensatorer sammenlignet med 30-40 Wh/kg for et batteri).
 Spændingen varierer med mængden af gemt energi. For effektivt at gemme og hente energien kræves sofistikeret SMPS-teknologi.
 De har den højeste dielektriske absorption af alle typer af kondensatorer.

Kilder/referencer

Eksterne henvisninger 

 IC 
 Ultracapacitor used in Honda's FCX fuel cell car
 Encyclopedia article on Electrochemical Capacitors 
 Nano World: Carbon Nanotube Capacitors. Such nanoscale capacitors might help improve the development of compact and cost effective supercapacitors.
 Researchers fired up over new battery
 Business 2.0 profile of Texas company EEStor
 Good comparison of energy storage technologies. 

Elektriske kondensatorer
Elektrisk energilagring
Fremspirende teknologi
Kronobergs slotsruin

Kronobergs slotsruin () ligger på en ø i søen Helgasjön, 5 km nord for Växjö i Småland i Sverige. Slottet har givet navn til Kronobergs län. Kronoberg tilhørte i middelalderen Växjö stifts biskopper, der tilbragte megen tid på slottet. Ved reformationen inddrog Gustav Vasa slottet under Kronen.

På en holm tæt ved bredden i Helgasjön begyndte biskop Lars Michelson opførelsen af et stenhus i 1444. Under krigen i 1469 ødelagde danskerne huset, der blev genopbygget efter freden i 1472. I 1542 blev slottet indtaget af bondeoprøreren Nils Dacke og kom efter Dackefejdens afslutning i 1543 tilbage til Kronen. Slottet blev siden befæstet af Gustav Vasa, særligt i 1547, og blev et støttepunkt i denne del af Småland.

I 1569 besluttede Johan III at Kronoberg skulle befæstes yderligere, men det skete aldrig.  Som følge deraf blev slottet i 1570 indtaget og nedbrændt af danskerne. Fra 1576 til 1580 blev Kronoberg forstærket og efter 1596 af hertug Karl. Slottet blev alligevel igen indtaget af danskerne under Breide Rantzau i slutningen af januar 1612, hvorefter det blev brændt ned. 

Først i 1616 blev begyndte genopbygningen, og endnu i Karl XI's tid var Kronoberg i nogenlunde god stand. Efter freden i Brömsebro forfaldt anlægget, og allerede i midten af 1600-tallet var slottet en ruin.

Se også 
 Teleborgs slot
 Bergkvara slot

Eksterne henvisninger 

Kronobergs slottsruin

Slotte i Sverige
Växjö
Ruiner i Sverige
Bygninger, konstruktioner og anlæg i Kronobergs län
Seværdigheder i Kronobergs län
Mekanisk energiforsynet lygte

En mekanisk energiforsynet lygte er en elektronisk lommelygte, som bliver forsynes via muskelarbejde. Nogle mekanisk energiforsynede lygter blev stærkt markedsført via direct marketing-kampagner i begyndelsen af 2002 under navnet "evighedslygter".

I modsætning til konventionelle lommelygter anvender en mekanisk energiforsynet lygte ikke batterier eller noget brændbart, men derimod hyppigt et energilager – f.eks.:
 superkondensator (elektrisk)
 svinghjul (mekanisk)
 akkumulator (kemisk)

Energilageret lades af en oplademekanisme, der anvender elektromagnetisk induktion. Oplademekanismen kan f.eks. foregå ved at:
 trykke et håndtag
 roterer et håndsving
 dreje eller ryste apparatet

Energilageret anvendes til at energiforsyne et belysningselement – f.eks. én eller flere hvide ultra high-brite lysdioder, glødepærer eller lysstofrør. Ved at ryste f.eks. en "evighedslygte" i ca. 30 sekunder kan man få omkring 5 minutters lys. Ifølge produktets hjemmeside kan lygtens lystid forlænges 2-3 minutter for hver 10-15 sekunders yderligere rysten.

Virkemåde – "evighedslygte" 
Lysdioden bliver energiforsynet fra en lille superkondensator, som omtrent fungerer som et batteri. Superkondensatoren lades op via en vandret rystebevægelse, som forårsager, at en magnet rasler frem og tilbage gennem en elektrisk spole. Det vekslende magnetfelt inducerer vekselstrøm i spolens vindinger. En diodebrokobling ensretter vekselstrømmen til pulserende jævnstrøm. Den pulserende jævnstrøm anvendes til at lade den lille superkondensator op.

Se også 
 Dynamolygte
 Lygte
 Cykellygte
 Pandelampe

Eksterne henvisninger 
 A homemade solenoid type dyno torch  inden i et Tic Tac-etui. 
 Lygteeksperimenter J.A. Panitz (pdf) 
 ElectronicCrafts.org: Homemade shakelight
 Die Goldcap-Dynamolampe (på tysk) — converting a dyno torch to LED operation with capacitor storage

Lygter og lanterner
Vedvarende energi
Limpopo (provins)

Limpopoprovinsen (efter floden Limpopo) er en provins i det nordlige Sydafrika med et areal på 125.754 km² og 5.726.800 indbyggere (2015). Hovedstad er Polokwane (Pietersburg). Limpopoprovinsen var frem til 1994 en del af Transvaalprovinsen og hed et år Nordre Transvaalprovins, derefter Nordprovinsen frem til 11. juni 2003, hvor den fik det nuværende navn.

Limpopoprovinsen ligger på den sydafrikanske højslette og består hovedsageligt af græssavanne; klimaet er hovedsageligt subtropisk. Sotho er det vigtigste sprog. Af erhverv er der minedrift efter kobber, asbest, kul, jernmalm og platin, skovbrug og jordbrug med dyrkning af solsikke, bomuld og majs (især omkring Nylstroom), tropisk frugt (især omkring Louis Trichardt og Tzaneen), samt te og kaffe (omkring Tzaneen).

Sydafrikas provinser
KwaZulu-Natal

KwaZulu-Natal er en provins i Sydafrika. Provinshovedstad er Pietermaritzburg, og største by er Durban. Provinsen blev dannet i 1994 og omfatter den tidligere provins Natal og bantustanen KwaZulu. Provinsen har et areal på 94.361 km², og en befolkning på 10.919.100 indbyggere (2015). Hovedsproget er Zulu, der tales af 77,8 % af befolkningen.

Sydafrikas provinser
Indsættelsessortering

Indsættelsessortering er en effektiv algoritme for sortering af få elementer. Algoritmen sammenlignes tit med hvordan de fleste mennesker sorter et hånd spillekort. Vi starter med en tom venstrehånd og trækker et kort ad gangen fra en bunke kort og indsætter kortet i den rigtige position i venstrehånden. Når vi skal afgøre, hvor kortet skal indsættes, sammenligner vi det med korterne, der allerede findes i hånden, fra højre mod venstre. Både undervejs og i slutningen af algoritmen vil korterne i venstrehånden altid være korrekt sorteret.

Algoritmen 

Indsættelsessorteringsalgoritmen illustreres ved et eksempel.
På figuren nedenfor svarer de grå felter til de kort, som er i venstrehånden, og de røde felter svarer til de kort, der skal sorteres. Vi antager, at det første kort er allerede sorteret (da der ikke er andre at sammenligne med.) Derfor begynder algoritmen med at sortere kort nr. 2, som vist på figur (a). Undervejs i algoritmen er listen bestående af de grå felter hele tiden sorteret, figur (b) – (e). På den sidste figur er listen færdigsorteret, figur (f).

Beregningskompleksiteten 
Algoritmens tidskompleksitet er i værste tilfælde Θ(n²), hvilket forekommer i præcis det tilfælde, hvor listen er sorteret i omvendt rækkefølge fra starten af. Da skal hvert element sammenlignes med alle de andre elementer i listen, når det skal sorteres.

Sorteringsalgoritmer
Langeskov (flertydig)

Langeskov kan henvise til flere stednavne i Danmark:
 Langeskov – en by i Rønninge Sogn og Birkende Sogn i Kerteminde Kommune, mindre del i Ullerslev Sogn,Nyborg Kommune
 Langeskov (Folding Sogn) – et areal i Folding Sogn, Vejen Kommune
 Langeskov (Malt Sogn) – en bebyggelse i Malt Sogn, Vejen Kommune
 Langeskov (Søllinge Sogn) – en bebyggelse i Søllinge Sogn, Faaborg-Midtfyn Kommune
 Langeskov (Hundstrup Sogn) – et ejerlav og en gård i Hundstrup Sogn, Svendborg Kommune
 Langskov (Ødum Sogn) – en bebyggelse i Ødum Sogn, Favrskov Kommune
Storck

Storck henviser til forskellige artikler:

Personer
 Abraham Storck – nederlandsk kunstner.
 Güther Storck – tysk katolsk biskop.
 Hermann Baagøe Storck – dansk arkitekt.
 Karl Storck – tysk forfatter.
 Markus Storck – tysk cykeldesigner.

Virksomheder
 Storck Bicycle – tysk producent af cykler.
 August Storck KG – tysk producent af konfekture.
 Storck Brewing Company – amerikansk bryggeri beliggende i Slinger, Wisconsin.
Fuglekongesanger

Fuglekongesanger () er en lille sanger i løvsanger-familien. Den kan kendes på hvide vingebånd, gul øjenbrynstribe, gul issestribe og gul overgump.

Fuglekongesanger er sjælden i Danmark. Der registreres 10-50 årligt.

Fugle fra Nordasien
Fugle fra Østasien
Løvsangere
Løjtved

Løjtved henviser til forskellige artikler:

 Løjtved Gods – gods beliggende på Fyn.
 Lille Løjtved – bebyggelse i Stenstrup Sogn.
 Løjtved (Nørre Løgum Sogn) – bebyggelse i Nørre Løgum Sogn i Sønderjylland.
Støkiometri

Støkiometri eller mængdeberegning er beregningen af kvantitative sammenhænge mellem reaktanter og produkter i kemiske reaktioner. Størrelser benyttet i støkiometri indbefatter stofmængde, molarmasse, masse, densitet, koncentration og volumen.

Reaktanter siges at optræde i ækvivalente mængder med hensyn til en reaktion, hvis forholdet mellem deres stofmængder er lig med forholdet mellem deres respektive koefficienter. Betragt f.eks. forbrændingen af methan:

CH4 + 2O2 -> CO2 + 2H2O

Her angiver koefficienterne, at reaktionen omsætter ilt i dobbelt så store mængder som methan, dvs. de to stoffer er ækvivalente hvis ilts mængde er dobbelt så stor som methans. Yderligere angives det, at mængden af methan forbrugt vil være lig med mængden af kuldioxid dannet, og halv så stor som mængden af det dannede vand. Ved kendskab til molarmasse kan mængderne relateres til masse ved M = m/n, og for idealgassers tilfælde til volumen ved idealgasloven, hvis tryk og temperatur er kendt.

Kemi
Helle (navn)

Helle er et pigenavn, der er blevet den mest populære variant af Helga. Dette stammer fra det olddanske "Hælgha", som betyder "hellig". En anden variant af navnet på dansk er Hella.
 
Navnet kan også anvendes som efternavn.

Kendte personer med fornavnet Helle
Helga Ancher, dansk maler.
Helle Degn, dansk politiker.
Helle Fagralid, dansk skuespiller.
Helle Fastrup, dansk skuespiller.
Helga Frier, dansk skuespiller.
Helle Gotved, dansk gymnastikpædagog.
Helle Helle, dansk forfatter.
Helle Hertz, dansk skuespiller.
Hella Joof, dansk skuespiller og instruktør.
Helga Moos, dansk forfatter og politiker.
Helga Pedersen, dansk jurist og minister.
Helle Ryslinge, dansk skuespiller og instruktør.
Helle Sjelle, dansk politiker.
Helle Stangerup, dansk forfatter.
Helle Merete Sørensen, dansk skuespiller.
Helle Thorning-Schmidt, dansk politiker.
Helle Virkner, dansk skuespiller.

Navnet anvendt i fiktion 
 Helga Hufflepuff er en af stifterne af Hogwarts fra Harry Potter-serien.
 Helga er navnet på hustruen til vikingehøvdingen, der er titelperson i tegneserien Hagar den skrækkelige.

Pigenavne
Tyske efternavne
Danske efternavne
Ministeriet for Sandhed

Ministeriet for Sandhed (eller Minisand på Nysprog) er et af de fire ministerier, der styrer Luftbasis 1 i Oceanien i George Orwells roman 1984. De andre ministerier er Ministeriet for Kærlighed, Ministeriet for Rigdom og Ministeriet for Fred.

Romanens hovedperson Winston Smith arbejder i Ministeriet for Sandhed. Det har til huse i en enorm pyramideagtig bygning af hvidt beton, der rækker 300 meter op i luften og hvor der er 3000 værelser over jorden. På ydermuren kan man læse Partiets] tre slagord: "Krig er fred", "Frihed er slaveri" og "Uvidenhed er styrke". En stor del af ministeriet ligger under jorden, og her er der sandsynligvis kæmpestore ovne hvori dokumenter destrueres.

Ministeriet beskæftiger sig med nyheder, underholdning og kunst. Dets formål er at omskrive historien og ændre kendsgerningerne så de passer til partiets doktriner. Hvis Store Broder har forudsagt noget, der senere visere sig at være forkert, omskriver ministeriets medarbejdere historien, så enhver forudsigelse fra Store Broders side er korrekte.

Som det er tilfældet med de andre ministerier, foretager Ministeriet for Sandhed sig faktisk det modsatte af sit navn, idet det er ansvarligt for historieforfalskning.

Denne artikel er en oversættelse af artiklen The Ministry of Truth på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Pieter Willem Botha

Pieter Willem Botha (født 12. januar 1916, død 31. oktober 2006 i Wilderness, Western Cape, Sydafrika), ofte kendt som "PW" og Die Groot Krokodil (Afrikaans for "Den Store Krokodille"), var Sydafrikas premierminister fra 1978 til 1984 samt den første statspræsident fra 1984 til 1989. Botha var igennem lang tid leder af Sydafrikas Nationalparti og var stærk fortaler for raceadskillelse og apartheid. Selv under stort indenrigs- og internationalt pres for at ophæve apartheid-systemet i de sidste år af sin karriere slækkede han blot lidt på de strengeste krav til Sydafrikas sorte flertal, og han undgik at blive straffet herfor. 

I 1989 fik han en mindre hjerneblødning, som blev anledningen til, at regeringen kunne presse ham til at fratræde sit embede. Han blev i stedet afløst af den mere moderate Frederik W. de Klerk, der senere afskaffede apartheidstyret. Botha sov ind d. 31. oktober 2006.

Historiske registreringer 

 14. august 1989 - Sydafrikas præsident Pieter Willem Botha går af på grund af politiske uenigheder med udenrigsminister Frederik Willem de Klerk, der dagen efter overtager præsidentposten

Kilder 
 Hvem var P.W. Botha?

Noter 

Sydafrikas præsidenter
Politikere fra Sydafrika
Eurasien (1984)

Eurasien er én af de tre superstater i romanen 1984 af George Orwell, Staten omfatter det europæiske kontinent, vore dages Rusland og en del af Manchuriet, Mongoliet, det nordlige Afrika og Mellemøsten. Den politiske idoelogi er neo-bolsjevisme.

Eurasien afspejler sandsynligvis, hvordan Orwell forestillede sig, at Sovjetunionen ville udvikle sig både økonomisk og geografisk. Man får ikke meget at vide om staten i romanen, men man kan forestille sig, at den fungerer på nogenlunde samme måde som USSR, og når man påtænker, at store dele af staten og dets befolkning er russisk, kan man antage, at det officielle sprog også er russisk (som i Sovjetunionen).

Historisk set har Eurasien været i krig med både Østasien og Oceanien om de omstridte områder i verden. Det er meget muligt, at hele verden blev totalitær pga. påvirkninger fra Eurasien. Det vides ikke, hvordan Eurasien kom til at dominere resten af Europa, men det har sandsynligvis fundet sted pga. en kraftig konstant påvirkning og en voldsom krig eller en sammensmeltning af den Europæiske Union (eller noget tilsvarende) og Sovjetunionen, hvilket resulterede i, at magten vippede over til den sovjetiske side – derfor den kommunistiske og neo-bolsjevistiske ideologi.

Denne artikel er en oversættelse af artiklen Eurasia (Nineteen Eighty-Four) på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Østasien (1984)

Østasien er en af de tre superstater i romanen 1984 af George Orwell. Østasiens grænser er ikke så klart afgrænsede, som de to andre superstater, Oceanien og Eurasien, men det vides, at området omfatter hvad der svarer til Kina, Japan og Korea såvel som Manchuriet, Mongoliet, Indien, Filippinerne, Indonesien og Mellemøsten. Den politiske ideologi har iflg. romanen et "kinesisk navn, der sædvanligvis oversættes ved Dødekult, men som måske bedre kan gengives ved Selvudslettelse".

Man får ikke meget at vide om Østasien i romanen, men man ved, at det er den yngste og mindste af de tre superstater. Ifølge Goldsteins bog opstod Østasien omkring 10 år senere end de to andre, hvilket vil sige på et tidspunkt i 1960'erne, efter adskillige års krig mellem de nationer, der nu udgør Østasien. Man får også at vide, at befolkningerne i Østasien er flittige, hvilket kompenserer for landets mangler i forhold til de to andre superstater.

Denne artikel er en oversættelse af artiklen Eastasia på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)

en:Nations of Nineteen Eighty-Four#Eastasia
Ministeriet for Kærlighed

Ministeriet for Kærlighed (eller Minikær på Nysprog) er et af de fire ministerier, der styrer Oceanien i George Orwells roman 1984. De tre andre ministerier er: Ministeriet for Sandhed (Minisand), Ministeriet for Rigdom (Minirig) og Ministeriet for Fred (Minipax).

Formålet med Ministeriet for Kærlighed er at gennemtvinge loyaliteten og kærligheden til Store Broder gennem frygt, tortur og hjernevask. Ministeriet for Kærlighed har ingen vinduer, og det er omgivet af pigtrådshegn, ståldøre, skjulte maskingeværreder og bevæbnede vagter. Dets betydning underspilles af Partiet, men dets formål er velkendt, og det er helt klart det vigtigste af alle ministerier, fordi det kontrollerer befolkningen.

I ministeriet findes værelse 101, som er det værste man kan forestille sig, og ministeriet er hovedkvarter for tankepolitiet,

Som de andre ministerier har Ministeriet for Kærlighed et misvisende navn, da det hovedsageligt er ansvarligt for elendighed, lidelse og had. Men teknisk set er det nok det ministerium, der har det sandeste navn, da dets formål er at få folk til at elske Store Broder.

Denne artikel er en oversættelse af artiklen Ministry of Love på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Ministeriet for Fred

Ministeriet for Fred (Minipax på Nysprog) er et af de fire ministerier i George Orwells roman 1984. Sammen med Ministeriet for Sandhed, Ministeriet for Kærlighed og Ministeriet for Rigdom styrer Ministeriet for Fred Luftbasis 1, som er en provins i superstaten Oceanien. Det er den militære fløj i Oceaniens regering, og det er ansvarlig for de væbnede styrker, primært flåden og hæren. Ministeriet for Fred er et vigtigt for Oceanien, da superstaten er i konstant krig med enten Eurasien eller Østasien.

Som det forklares i Goldsteins bog, ledes ministeriet efter den evige krigs princip. Hvis folk i Oceanien har en veldefineret fjende, Østasien eller Eurasien, ved de, hvem de skal hade, og den konstante propaganda hjælper dem til at overføre deres ubevidste vrede mod deres eget land til fjenden. Da krigen er vigtig for Oceaniens interne ro, er ministeriet ansvarlig for at udkæmpe krigen (primært i Afrika og Indien) og ansvarlig for, at krigen bliver ved med at være evig. Teleskærmene i Oceanien sender sædvanligvis nyhedsreportager, hvoraf det fremgår, at Oceanien vinder hvert eneste slag, men disse reportager er dog lidet troværdige.

Denne artikel er en oversættelse af artiklen Ministry of Peace på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Ministeriet for Rigdom

Ministeriet for Rigdom (eller Minirig på Nysprog) er et af de fire ministerier, der styrer Luftbasis 1 i Oceanien i George Orwells roman 1984. De andre ministerier er Ministeriet for Sandhed, Ministeriet for Kærlighed og Ministeriet for Fred.

Ministeriet for Rigdom er ansvarlig for Oceaniens økonomi. Ministeriet sørger for befolkningens adgang til føde- og andre varer. Som Goldsteins bog fortæller, er Oceaniens økonomi meget vigtig, og det er nødvendigt, at folk hele tiden laver ubrugelige og syntetiske forsyninger eller våben til brug i krigen, samtidig med at de ikke har adgang til produktionsmidlerne. Det centrale tema i 1984 er, at en fattig og svag befolkning er nemmere at styre end en velstående og stærk befolkning. Teleskærmene rapporterer ofte om, hvordan Store Broder har været i stand til at øge den økonomiske produktivitet, selv når produktiviteten faktisk er faldet (se Ministeriet for Sandhed.

Ministeriet frembringer statistikker, der er det rene sludder. Da Winston på et tidspunkt korrigerer nogle produktionstal, forklarer han på denne måde:

"Men i virkeligheden var det ikke engang forfalskning, tænkte han, idet han korrigerede tallene fra Ministeriet for Rigdom. Man erstattede bare noget intetsigende sludder med noget andet sludder. Størstedelen af det materiale, man behandlede, havde overhovedet ingen forbindelse med virkeligheden, ikke engang så meget, at man kunne kalde det direkte løgne. De statistiske oplysninger var i lige så høj grad fri fantasi i deres oprindelige form, som når de var blevet korrigeret. Mange gange måtte man selv konstruere dem. For eksempel havde Ministeriet for Rigdom i sin forudsigelse anslået kvartalets produktion i fodtøj til eet hundrede og fem og fyrre millioner par sko og støvler. I dag blev den virkelige produktion opgivet til to og tres millioner par, men da Winston skrev forudsigelsen om, satte han tallet helt ned til syv og halvtreds millioner, så man som sædvanlig kunne hævde, at den planlagte produktion var blevet overskredet. I alle tilfælde var to og tres millioner ikke sandheden nærmere end syv og halvtreds millioner eller eet hundrede og fem og fyrre millioner. Det var meget muligt, at der slet ikke var blevet produceret noget fodtøj, men det var endnu sandsynligere, at ingen vidste hvor meget der var blevet produceret, eller interesserede sig for det. Det eneste, man vidste var, at produktionen af fodtøj hvert kvartal på papiret løb op til astronomiske tal, medens i virkeligheden halvdelen af Oceaniens befolkning gik barfodede. Og sådan var det med alle meddelelser, store og små. Alt tabte sig i en skyggeverden, hvor selv årstallet var blevet usikkert."

Denne artikel er en oversættelse af artiklen Ministry of Plenty på den engelske Wikipedia. Oversættelsen tager i sin sprogbrug desuden udgangspunkt i den danske udgave af 1984 (Gyldendals Tranebøger 1973), oversat af Paul Monrad.

1984 (roman)
Rigdom